钦定古今图书集成/明伦汇编/氏族典/第162卷 > 韩政
## 钦定古今图书集成/明伦汇编/氏族典/第162卷 > 韩政

按《名山藏勋封记》：“东平侯韩政，睢人。以元义兵长来
归，授江淮行省平章，攻下张士诚将李济于濠，穴城
攻安丰，获忻都，败竹贞，平淮东西、山东，出师河北，削
平坚寨。洪武三年，授开国辅运推诚宣力武臣，荣禄
大夫、柱国侯，禄千五百石，赐诰券，与誓身，免二死，子
一死侯。九年卒，赠郓国公。子英散骑舍人，竟除。”